36 omkom i ferjeulykke i Hongkong
Myndighetene opplyser at en ferje kolliderte med en annen båt utenfor Hongkong. Det skal ha vært over 120 mennesker i passasjerbåten, som gikk ned kort tid etter sammenstøtet. Ifølge brannvesenet i byen er over hundre mennesker innlagt på sykehus med ulike typer skader. Etter ulykken ble det satt i gang en omfattende redningsaksjon med helikoptre, dykkere og båter.Overlevende forteller at de knapt hadde tid til å ta på seg redningsvester, før skipet sank og sperret passasjerene inne. - Skipet sank innen ti minutter. Vi måtte vente minst 20 minutter før vi ble reddet, sier en mannlig overlevende til Reuters. Neon forteller at de måtte knuse vinduene for å kunne svømme til overflaten. - Vi trodde vi skulle dø. Alle var fanget inne i båten, sier en kvinne. Bildespesial: Se den dramatiske redningsaksjonenPassasjerbåten gikk ned i nærheten av øya Lamma, som er populær blant turister og utlendinger. En talsmann for selskapet som eier fergen sier at de er i gang med å undersøke hva som skjedde. Passasjerene var på vei for å se et stort fyrverkeri i forbindelse med Kinas nasjonaldag 1. oktober. Redningsarbeidet skal ha blitt hindret av dårlig sikt i området hvor kollisjonen skjedde.Forliset er en av de verste sjøfartsulykkene i Hongkong noensinne. Den største tragedien skjedde i 1996, da mer enn 40 personer døde i en brann i et næringsbygg. Letingen etter overlevende og døde fortsatte utover natten, og myndighetene kan ikke utelukke at det befinner seg flere omkomne i båten. Den tilhører et lokalt elektrisitetsselskap. Det andre fartøyet som var involvert i ulykken, skal ha vært en passasjerferje.
Minst 36 personer mistet livet i det som skal være en av de ferste sjøfartsulykkene i Hongkongs historie.